́кѡ до́лжни єсмы̀ всѝ человѣ́цы благодари́ти єго̀, я́коже рече́ся: ѡ все́мъ благодари́те: ѿ сегѡ̀ другі́й глаго́лъ апо́столовъ, я́коже речѐ: непреста́ннѡ моли́теся,си́рѣчь, є́же имѣ́ти па́мять бж҃ію во вся́комъ вре́мени, мѣ́стѣ же и ве́щи: я́кѡ а́ще кто̀ что́либо твори́тъ, до́лженъ имѣ́ти па́мять творца̀ прилучи́вшіяся ве́щи, си́рѣчь, а́ще ви́диши свѣ́тъ, не забу́ди дарова́вшагѡ єго̀ тѝ: а́ще ви́диши не́бо и зе́млю, мо́ре и вся̂ су̂щая, удиви́ся и прославля́й созда́вшаго: а́ще въ ри́зу ѡблека́ешися, познава́й, чі́й да́ръ є́сть, и воспѣва́й промышля́ющаго ѡ жи́зни твое́й